Rīgas valstspilsētas pašvaldības iestāde "Kultūras un tautas mākslas centrs "Ritums""

Jauniela 29A, Rīga, LV-1050, tālrunis 67105665, e‑pasts: ritums@riga.lv

IEKŠĒJIE NOTEIKUMI

Rīgā

Tirdzniecības norisei un Dalības nodrošināšanai Kultūras un tautas mākslas centra “Ritums” organizētajā pasākumā “Ģimeņu folkfestivāls “TAKA”” Jaunajā Teikā 2025. gada 24. maijā no plkst. 12.00 līdz 22.30

|  |  |  |
| --- | --- | --- |
| 03.04.2025. |  | Nr. KUIR-25-4-nts |

**I VISPĀRĪGIE NOTEIKUMI**

1. **Pasākums** – Ģimeņu folkfestivāls “TAKA”. Pasākuma laikā tiks organizēta plaša kultūras programma un tirdzniecība augstāk minētajos laikos. (turpmāk – Pasākums);
2. **Organizators** – Kultūras un tautas mākslas centrs “Ritums” (turpmāk – Organizators);
3. **Tirdzniecības pretendents** ir fiziska persona, kura atbilstoši normatīvo aktu prasībām

reģistrēta kā saimnieciskās darbības veicējs, vai juridiska persona, kura ir iesniegusi pieteikumu tirdzniecībai Pasākumā (turpmāk – Pretendents);

1. **Tirdzniecības dalībnieks** ir fiziska persona, kura atbilstoši normatīvo aktu prasībām

reģistrēta kā saimnieciskās darbības veicējs, vai juridiska persona, kuru Organizators ir

apstiprinājis dalībai Pasākumā (turpmāk – Dalībnieks);

1. **Piesakoties dalībai Pasākumā un iesniedzot aizpildītu pieteikuma veidlapu, ikviens Pretendents apliecina, ka ir pilnībā iepazinies un piekrīt visiem šo noteikumu nosacījumiem.** Tāpat arī apliecina, ka piekrīt visu savu iesniegto datu apstrādei un nodošanai trešajām personām (Rīgas valstspilsētas pašvaldība, Valsts ieņēmumu dienesta, pašvaldības policijas datu apstrādes speciālistiem), kas nepieciešams dalības nodrošināšanai un tirdzniecības norisei Pasākumā. Pretendentiem ir tiesības piekļūt saviem personas datiem, labot tos, ja tie ir neprecīzi.
2. Tirdzniecības vietas tiks izvietotas Jaunās Teikas teritorijā (Konferenču centra “Fantadroms” apkārtnē) saskaņā ar tirdzniecības vietu izvietojuma plānu. Tirdzniecības vietām tiks piešķirti kārtas numuri.
3. Tirdzniecības vieta šo Noteikumu izpratnē ir:
	1. vieta ar telti (3 x 3m, 2 x 2m, 1 x 2 m u.c.) un nepieciešamo aprīkojumu;
	2. ēdināšanas treileris.
4. Pasākumā ir paredzētas līdz 24 tirdzniecības vietām amatniecības darinājumiem, mājražotāju un ģimeņu uzņēmumu produkcijai un 9 vietas sabiedriskās ēdināšanas pakalpojuma sniedzējiem. Organizators patur tiesības mainīt vietu skaitu atkarībā no saņemto pieteikumu skaita.
5. Tirdzniecības periods ir 2025. gada 24. maijs:
	1. Sabiedriskās ēdināšanas pakalpojumu sniedzējiem no plkst. 12.00 līdz 22.30;
	2. Amatniecības darinājumu, mājražotāju un ģimenes uzņēmumu produkcijas tirdziņam no plkst. 12.00 līdz 19.00.
6. Tirgotājs nodrošina, ka tirdzniecības vietas montāža notiek:
	1. Sabiedriskās ēdināšanas pakalpojuma sniedzējiem: 24. maijā no plkst. 7.00 līdz plkst. 11.10, demontāža 24. maijā no plkst. 19.00 līdz 20.00 vai no plkst. 22.30 līdz 25. maija plkst. 02.00.
	2. Amatniecības darinājumu, mājražotāju un ģimeņu uzņēmumu tirdziņam: 24. maijā no plkst. 08.00 līdz 11.10 , demontāža no plkst.19.00 līdz 20.00.
7. Organizators nenodrošina teltis, galdus un solus u.c. papildaprīkojumu tirdzniecības vietās, ja nav bijusi atsevišķa vienošanās;
8. Organizators patur tiesības nodrošināt galdus un krēslus atsevišķās ēdināšanās zonās, iepriekš vienojoties ar Dalībniekiem.

**II PRASĪBAS PRETENDENTIEM**

1. Organizators dalībai Pasākumā aicina pieteikties šādus Pretendentus:
	1. amatu meistarus – individuālos latviešu tradicionālās un mūsdienu lietišķās mākslas dekoratīvu un ikdienā lietojamu priekšmetu izgatavotājus, kuri izstrādājumus gatavo pašrocīgi;
	2. mājražotājus – fiziskas vai juridiskas personas, kas veic pārtikas produktu ražošanu, t.sk. alus un vīns, mājas apstākļos, pārstrādei izmantojot paša audzētas izejvielas vai sadarbojoties ar citām Latvijas lauku saimniecībām un iepērkot izejvielas. Ražošanā izmanto atbildīgu un ilgtspējīgu pieeju. Festivāla ietvaros drīkst sniegt ēdināšanas pakalpojumu, ja tiek nodrošināta arī savas produkcijas, izstrādājumu tirdzniecība.
	3. ģimenes uzņēmumus – fiziskas vai juridiskas personas, kas attīsta ģimenes uzņēmējdarbību, piedāvājot pašu veidotu un radītu produkciju un izstrādājumus. Festivāla ietvaros drīkst sniegt ēdināšanas pakalpojumu, ja tiek nodrošināta arī savas produkcijas, izstrādājumu tirdzniecība.
	4. sabiedriskie ēdinātāji: ēdinātāji ar pieredzi ielu ēdienu gatavošanā, alus ražotāji, kuri savu produkciju ražo Latvijā, vieglo alkoholisko un bezalkoholisko dzērienu tirgotāji u.tml. (pieteikumā jāpievieno dzērienu karte).
2. Pretendentam jāatbilst šādām prasībām:
	1. ir reģistrēts atbilstoši normatīvo aktu prasībām;
	2. tam nav pasludināts maksātnespējas process, nav ierosināts tiesiskās aizsardzības process (ārpustiesas tiesiskās aizsardzības process), apturēta vai pārtraukta tā saimnieciskā darbība, uzsākta tiesvedība par tā bankrotu vai likvidācijas process;
	3. Pretendents piedāvā apmeklētājiem saistošu un atbilstošu produkciju, maksimāli ātru apkalpošanu vizuāli pievilcīgā noformējumā;
	4. Jānodrošina nepieciešamais aprīkojums savai tirdzniecības vietai un vajadzībām. Pasākuma laikā jānodrošina ēdināšanas zonas uzkopšana;
	5. Dalībnieki, kuri tirgo lejamos dzērienus (t.sk. kafiju un citus karstos vai bezalkoholisko dzērienus) tos tirgo, lejot depozīta glāzēs.

**III PRETENDENTU PIETEIKŠANĀS UN VĒRTĒŠANAS KĀRTĪBA**

1. **Pietiekties dalībai pasākumā var tikai elektroniski, aizpildot pieteikuma veidlapu (1. pielikums) un no 2025. gada 3. aprīļa līdz 2025. gada 15. aprīļa plkst. 23:59, nosūtot uz e-pasta adresi** **festivalstaka@inbox.lv****.**
2. Apstiprinājums par pieteikuma saņemšanu tiks nosūtīts uz to e-pasta adresi, no kuras Pretendents iesūtījis pieteikuma veidlapu.
3. Pirms vai pēc noteiktā termiņa un/vai uz citu e-pasta adresi iesūtīti Pretendentu pieteikumi netiks reģistrēti un izskatīti.
4. **Pretendentam anketai jāpievieno:**
	1. Pilnībā un precīzi **aizpildīta pieteikuma veidlapa (1. pielikums),** kurā jāuzrāda arī Piedāvātā sortimenta saraksts vai ēdienkarte un cenu diapazons. Veidlapas attiecīgajā punktā jānorāda nepieciešamā elektrības jauda.
	2. Pašrocīgi parakstīts un ieskenēts vai ar drošu elektronisku parakstu parakstīts **apliecinājums (2. pielikums) par kases aparāta vai VID reģistrētu kvīšu lietošanu.**
	3. Pašrocīgi parakstīts un **ieskenēts apliecinājums par speciālo iekārtu lietošanu** atbilstoši normatīvajiem aktiem, ražotāja prasībām un ugunsdrošību ievērošanu, vai ar drošu elektronisko parakstu parakstīts apliecinājums jāsūta uz e-pasta adresi: (3. pielikums).
	4. Uzskates materiāli **par sortimentu** – ne mazāk kā 3 fotogrāfijas (PDF, JPG formātā).
	5. Uzskates materiālus **par tirdzniecības vietas izskatu, redzamu telti/nojumi**, t.sk., ja ēdiena pagatavošanai tiek izmantots ugunskurs vai dzīvā uguns, tad arī tā fotogrāfija un apraksts par izmēriem – ne mazāk kā 3 fotogrāfijas (PDF, JPG formātā).
5. Iesniedzot aizpildītu pieteikuma anketu, Dalībnieks apņemas:
	1. netirgot produkciju stikla tarā;
	2. dalībnieki, kas piedāvā lejamos dzērienus (t.sk. kafiju un citus karstos un bezalkoholiskos dzērienus, kuriem nodrošina papīra glāzes), tos tirgo, lejot depozīta glāzē.
	3. lietot videi draudzīgus vienreizlietojamos traukus, ēšanas piederumus.
6. Pretendentu pieteikumi, kas neatbilst 18. punkta prasībām un/vai ir nepilnīgi aizpildīti, tiks reģistrēti, bet netiks izskatīti dalībai Pasākumā.
7. Pretendentu iesniegtās anketas tiks izvērtētas pēc to iesniegšanas secības (anketas iesniegšanas laika).
8. Organizators veic pretendentu atlasi dalībai Pasākumā pēc šādiem kritērijiem:
	1. piedāvājuma vispārēja atbilstība Noteikumu prasībām;
	2. piedāvātais sortiments, priekšroku dodot tādam, kas pieejams pēc iespējas plašākai sabiedrībai un atbilst Organizatoru prasībām un festivāla vērtībām (ģimene, tradīcija, ilgtspēja);
	3. tirdzniecības vietas noformējums un vizuālā pievilcība;
	4. iepriekšējā sadarbības pieredze.
9. Dalībnieks, kas piedāvā ēdināšanu bez tiesībām tirgot alkoholu:
	1. reģistrējis darbību Latvijas Republikas normatīvajos aktos noteiktajā kārtībā;
10. Dalībnieks ar tiesībām tirgot alkoholiskos dzērienus, kurš:
	1. piedāvā bezalkoholiskos dzērienus (kafija, kvass, bezalkoholiskais alus) un vieglos alkoholiskos dzērienus, kuros spirta daudzums nepārsniedz 15 tilpuma procentus (alus, sidrs, vīns);
11. Organizators ir tiesīgs atteikt pretendentam, ja:
	1. produkcijas saturs un/vai kvalitāte komisijas novērtējuma rezultātā atzīta par Pasākumam neatbilstošu;
	2. tāds pats vai ļoti līdzīgs piedāvājums jau ir pietiekamā daudzumā (no līdzīgiem piedāvājumiem tiek izvēlēti Organizatora skatījumā atbilstošākie);
	3. ir negatīva iepriekšējas sadarbības pieredze.
12. **Atteikuma gadījumā komisijas lēmums netiek pārskatīts. Organizatora nolēmumi attiecībā uz tirdzniecības Dalībnieku atlasi un tirdzniecības vietu izkārtojumu ir galīgi un nav apstrīdami.**
13. Pasākuma dalībnieku iesniegumi tiks apkopoti līdz 2025. gada 25. aprīlim. Apstiprinājums vai atteikums dalībai Pasākumā katram Pretendentam tiks nosūtīts uz pieteikuma veidlapā norādīto e-pasta adresi, vai personīgi piezvanot uz norādīto kontakttālruni (Pretendentam pieteikumā jānorāda eksistējoša, aktīva e-pasta adrese un kontaktpersona).

**IV DALĪBAS MAKSA UN NORĒĶINU KĀRTĪBA**

1. Dalības maksa, saskaņā ar Rīgas valstspilsētas pašvaldības Izglītības, kultūras un sporta departamenta padotībā esošo kultūras centru, namu, muzeju, Rīgas Centrālās bibliotēkas un Orķestra “Rīga” sniegtajiem maksas pakalpojumiem, to izcenojumiem un aprēķināšanas kārtību (ar Rīgas domes 18.01.2023. lēmumu Nr. RD-23-2176-lē (Rīgas domes 29.11.2023. lēmuma Nr. RD*-23-3077-lē* redakcijā*)*): Dalības maksa:

|  |  |  |  |  |
| --- | --- | --- | --- | --- |
| **Nr. p. k.** | **Pakalpojums** | **Mērvienība** | **Cena EUR bez PVN** | **Cena EUR ar PVN** |
| 28.1. | Tirdzniecības vietas noma sabiedriskās ēdināšanas pakalpojumam | 1 vieta | 57,85 | 70,00 |
| 28.2. | Tirdzniecības vietas noma amatniecības izstrādājumu, mājražotāju un ģimenes uzņēmumu preču tirgošanai | 1 vieta | 16,53 | 20,00 |
| 28.3. | Tirdzniecības vietas noma sabiedriskās ēdināšanas pakalpojumam, ja ēdinātājs piedāvā ēdiena komplektu dalībniekiem piemērojot tam 20% atlaidi  | 1 vieta | 33,06 | 40,00 |
| 28.4. | Tirdzniecības vietas noma pasākumā, ja Pretendents piedāvā kādu festivāla saturam atbilstošu aktivitāti (skatīt punktu 29.) | 1 vieta | 5,00 | 6,05 |

1. Dalībniekam ir iespējama samazināta dalības maksa (28.4. p.), ja tas var piedāvāt kādu festivāla saturam atbilstošu aktivitāti (meistardarbnīcu, paraugdemonstrējumus, izglītojošas nodarbības u.tml.), kas varētu bagātināt festivāla programmu un kas saņems festivāla Organizatora akceptu;
2. Dalībnieks, piedāvājot savu produkciju festivāla apmeklētāju konkursa organizēšanai, var segt dalības maksu līdz 50% (atkarībā no produkta vērtības).
3. Dalībnieks, kas ir saņēmis apstiprinājumu dalībai Pasākumā, dalības maksu var pārskaitīt saskaņā ar Organizatora izrakstīto rēķinu uz rēķinā norādīto kontu.
4. Maksājumam ir jābūt ieskaitītam Organizatora norādītajā kontā līdz 2025. gada 12. maijam, pretējā gadījumā apstiprinājums dalībai Pasākumā tiek anulēts, par to paziņojot Dalībniekam personīgi.
5. Rēķina apmaksa ir obligāta. Ja Dalībnieks apmaksājis savu dalību, bet Pasākumā nepiedalās, dalības maksa netiek atgriezta. Ja Dalībnieks rēķinu neapmaksā norādītajā termiņā, tā dalība Pasākumā tiek atcelta.
6. Pēc apmaksas veikšanas maksājuma uzdevums jānosūta uz Organizatora e-pasta adresi **festivalstaka@inbox.lv****.**

**V NOTEIKUMI DALĪBAI**

1. Jebkāda reklāmas izvietošana uz teltīm vai tirdzniecības vietā ir aizliegta;
2. **Dalībnieks tirdzniecībai nodrošina:**
	1. apgaismojumu tirdzniecības vietā diennakts tumšajam laikam;
	2. tirdzniecības telti, vēlams baltā vai gaišā krāsā. (Punkts neattiecas uz ēdināšanas pakalpojuma sniedzēju, kurš tirdzniecību veic no speciāli aprīkota transportlīdzekļa).
	3. depozīta glāzes dzērieniem.
3. Dalībniekam aizliegts atskaņot mūziku.
4. Dalībnieks pats atbild par sava aprīkojuma un mantas uzstādīšanu, uzraudzību, apkalpošanu un apsardzi.
5. Pasākuma organizēšanas procesā Organizators patur tiesības mainīt pasākumu programmu, aktivitāšu izvietojumu un norišu darbības laikus, kā arī dalībnieku atrašanās vietu.
6. Novietot transporta līdzekļus blakus tirdzniecības vai aktivitāšu nodrošināšanas vietai Pasākuma norises laikā nav iespējams.
7. Organizatora saskaņotie komercdarbības veicēji (Dalībnieki) atbild par visu prasību, normu ievērošanu, kas saistītas ar izbraukuma tirdzniecību norises vietā. Par preču tirgotāju pārkāpumiem, veicot izbraukuma tirdzniecību, Organizators atbildību neuzņemas.
8. Sabiedriskās ēdināšanas uzņēmumi un pārtikas preču tirgotāji atbild par sanitāro, higiēnas normu un visu prasību, normu ievērošanu, kas saistītas ar tirdzniecību norises vietā. Par pārtikas preču tirgotāju pārkāpumiem, veicot izbraukuma tirdzniecību, Organizators atbildību neuzņemas;
9. Organizators tiesīgs nekavējoties liegt dalību Pasākumā un izraidīt no Pasākuma

norises vietas:

* 1. trešās personas, kuras nav reģistrētas kā Pasākuma dalībnieki;
	2. dalībniekus, kas nav apmaksājuši rēķinu par dalību;
	3. dalībniekus, kuru piedāvājums neatbilst pieteikumā norādītajam.
1. Pasākuma dalībnieki ir atbildīgi par šo Noteikumu ievērošanu un Organizatora prasību ievērošanu.
2. Dalībnieks atlīdzina Organizatoram visus nodarītos zaudējumus, kas radušies viņa darbības vai bezdarbības rezultātā.
3. Pēc tirdzniecības vietas iekārtošanas transporta līdzeklis jānovieto ārpus Pasākuma norises teritorijas, izņemot gadījumus, kad ēdināšanas pakalpojums tiek nodrošināts no tirdzniecībai speciāli aprīkoto transportlīdzekļa.
4. Pasākuma Dalībnieks nav tiesīgs demontēt tirdzniecības vietu un izbraukt no Pasākuma zonas pirms šo noteikumu 10.punkta noteiktajiem demontāžas laikiem.

**VI PASĀKUMA DALĪBNIEKA PIENĀKUMI UN TIESĪBAS**

1. Pretendentam ir pienākums veikt dalības maksas apmaksu rēķinā norādītajā termiņā, pretējā gadījumā pretendenta dalība pasākumā tiek automātiski anulēta.
2. Dalībnieks nodrošina tirgošanos visu Atļaujā noteikto tirdzniecībai paredzēto laiku, un iekārtošanās un novākšana var notikt tikai tam paredzētajā laikā.
3. Dalībnieks ir atbildīgs par tīrības un kārtības ievērošanu, uzturēšanu savā tirdzniecības vietā, ugunsdrošības noteikumu un darba drošības noteikumu, tirdzniecības noteikumu ievērošanu tirdzniecības vietā, un par savas tirdzniecības vietas sakopšanu pēc tirgošanās beigām.
4. Atļaujā ierakstītā fiziskā vai juridiskā persona/uzņēmuma pārstāvis ir atbildīgs par šī Nolikuma ievērošanu un kārtību tirdzniecības vietā.
5. Tirdzniecības vietā jāievēro mazumtirdzniecības noteikumi un citi tirdzniecību reglamentējoši normatīvie akti.
6. Dalībnieks tirdzniecības vietu iekārto par saviem līdzekļiem, ar savu darbaspēku un ierīcēm, nodrošinot nepieciešamo aprīkojumu.
7. Dalībnieks ir tiesīgs atsaukt savu pieteikumu dalībai Pasākumā pēc apstiprinājuma saņemšanas par dalību, nosūtot Organizatoram rakstisku atteikumu uz e-pasta adresi **festivalstaka@inbox.lv.**

**VII ORGANIZATORA TIESĪBAS UN PIENĀKUMI**

1. Organizators ir atbildīgs par tirdzniecības vietas ierādīšanu Dalībniekam.
2. **Organizators nodrošina Dalībniekus ar:**
	1. elektrības pieslēgumu īpaši norādītās tirdzniecības zonās un tirdzniecības vietās, vadoties pēc Dalībnieka anketā norādītā elektrības patēriņa. Dalībnieks pats nodrošina elektriskos pagarinātājus.
	2. Organizators nodrošina Dalībniekus ar atkritumu konteineriem, kas izvietoti Tirdzniecības teritorijā.
3. Dati tiks apstrādāti un glabāti līdz Organizatora noteiktā datu apstrādes mērķa sasniegšanai, saskaņā ar Organizatora noteikto lietu nomenklatūru, dokumentu un arhīvu pārvaldības un citu normatīvo aktu prasībām.
4. Datu apstrādes mērķis: tirgotāju dalības nodrošināšana, tirdzniecības atļauju saņemšana, rēķinu par dalību Pasākumā apstrāde, sabiedrības informēšana par Pasākuma norisi (dalībnieku fotoattēlu, videomateriālu uzņemšana Pasākuma laikā), publicitātes materiālu veidošana, kā arī arhīva dokumentēšana un saglabāšana.

**VIII KONTAKTINFORMĀCIJA**

1. Kontaktpersona – Jelena +371 28363035, Jana +371 29738690, e-pasts festivalstaka@inbox.lv.

|  |  |
| --- | --- |
| Rīgas valstspilsētas pašvaldības iestādes "Kultūras un tautas mākslas centrs "Ritums"" direktora p.i.  | E.Spresle |

|  |
| --- |
| Tarasova 67105673   |